CELEX: 62019TN0547
Language: hu
Date: 2019-07-31 00:00:00
Title: T-547/19. sz. ügy: 2019. július 31-én benyújtott kereset – Sarantos és társai kontra Parlament és Bizottság

25.11.2019   
            
            
               HU
            
            
               Az Európai Unió Hivatalos Lapja
            
            
               C 399/70
            
         
      2019. július 31-én benyújtott kereset – Sarantos és társai kontra Parlament és Bizottság
      (T-547/19. sz. ügy)
      (2019/C 399/88)
      Az eljárás nyelve: görög
      
         Felek
      
      
         Felperesek: Archimandritis Sarantis Sarantos (Marousi, Görögország) és 6 másik felperes (képviselő: C. Papasotiriou)
      
         Alperesek: Európai Bizottság és Európai Parlament
      
         Kérelmek
      
      A felperesek azt kérik, hogy a Törvényszék:
      
                  —
               
               
                  semmisítse meg az uniós polgárok személyazonosító igazolványai és a szabad mozgás jogával élő uniós polgárok és azok családtagjai részére kiállított tartózkodási okmányok biztonságának megerősítéséről szóló, 2019. június 20-i európai parlamenti és tanácsi irányelvet, (1) amely a 2018/0104 (COD), Lex 1939/PE-CONS 70/19 hivatkozásokat tartalmazza;
               
            
                  —
               
               
                  az alpereseket kötelezze a költségek viselésére.
               
            
         Jogalapok és fontosabb érvek
      
      Keresetük alátámasztása érdekében a felperesek négy jogalapra hivatkoznak.
      
                  1.
               
               
                  Az első, arra a tényre alapított jogalap, hogy a megtámadott rendelet sérti az emberi méltóságot, a magánéletet és a szabadságot, valamint a személyes adatok védelméhez való jogot, illetve az ahhoz való jogot, hogy ezen adatok bármely kezeléséhez kifejezett egyetértésre van szükség.
               
            
                  2.
               
               
                  A második, arra a tényre alapított jogalap, hogy a megtámadott rendelet sérti a felperesek vallásos meggyőződését, megsértve – többek között – az Európai Unió Alapjogi Chartája 10. cikkének (1) bekezdését.
               
            
                  3.
               
               
                  A harmadik, arra a tényre alapított jogalap, hogy a megtámadott rendelet az állampolgárok előzetes egyetértése nélkül írja elő az elektronikus személyi igazolvány megszerzését, sérti a felperesek ahhoz való jogát, hogy a fent említett vallási meggyőződésen alapuló okokból kifogást emelhessenek, megsértve az Európai Unió Alapjogi Chartája 10. cikkének (1) bekezdését.
               
            
                  4.
               
               
                  A negyedik, arra a tényre alapított jogalap, hogy a megtámadott rendelet a felperesek vallásos meggyőződését megsértve hasonlóképpen sérti az emberi méltóságukat, mivel a vallásos meggyőződés annak alapvető kifejeződése, megsértve az Európai Unió Alapjogi Chartája 10. cikkének (1) bekezdését.
               
            
         (1)  Az uniós polgárok személyazonosító igazolványai és a szabad mozgás jogával élő uniós polgárok és azok családtagjai részére kiállított tartózkodási okmányok biztonságának megerősítéséről szóló, 2019. június 20-i (EU) 2019/1157 európai parlamenti és tanácsi irányelv (HL 2019. L 188., 67. o.)